Eelnõu
NARVA LINNAVALITSUS

KORRALDUS

      .11.2009 

Narva Linna Sotsiaalabiameti finantseerimisest
toimetulekutoetuse osas
1. Asjaolud ja menetluse käik

Tuginedes Vabariigi Valitsuse 05.03.2009 määruse nr 49 (muudetud  04.06.2009 määrusega nr 85, 27.08.2009 määrusega nr 145) ja võttes arvesse 2008.aastast ületulevat toimetulekutoetuse jääki on Narva Linna Sotsiaalabiameti 2009.aasta eelarves  seisuga 27.11.2009.a planeeritud toimetulekutoetuse väljamaksmiseks vahendeid (eelarve kulude klassifikaator 4131) summas 8 011,4 tuh.krooni. Seoses abivajajate arvu suurenemisega planeeritud vahendeid ei jätku. Vabariigi Valitsuse 26.11.2009.a määrusega nr 176 on Narva linnale täiendavalt eraldatud 1 502,6 tuh.krooni. Täiendavalt eraldatud vahendid laekuvad linna eelarvesse alles käesoleva aasta detsembris. 
2. Õiguslikud alused 

Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Vastavalt Vabariigi Valitsuse 05.03.2009 määrusele nr 49 kehtestatakse kohaliku omavalitsuse üksustele tasandusfondi määratud eraldiste jaotamise ning jaotamise ulatus, tingimused ja kord.
3. Otsus

Lubada Narva Linna Sotsiaalabiametil kasutada 2009.a eelarves planeeritud eelarvelisi vahendeid toimetulekutoetuse väljamaksmiseks summas 1 502,6 tuh.krooni. Toimetulekutoetuse vahendite laekumisel linna eelarvesse taastada eelarvelised vahendid. 
4. Rakendussätted

4.1. Käesolev korraldus jõustub seadusega ettenähtud korras.
4.2. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.  

